Lara Pulver

Lara Pulver (s. 1. syyskuuta 1980 Southend-on-Sea, Essex, Iso-Britannia) on englantilainen näyttelijä. Hän on esittänyt Erin Wattsia televisiosarjassa Erikoisjoukkue, Irene Adleria sarjassa Uusi Sherlock, Claudinea sarjassa True Blood ja Clarice Orsinia sarjassa Da Vinci's Demons. Pulver oli ehdolla Laurence Olivier -palkinnon saajaksi roolistaan Parade-musikaalissa Lontoossa.

Ura
Pulver on esiintynyt useissa Lontoon West End -teatterien musikaaleissa. Hän oli ehdolla Laurence Olivier -palkinnon saajaksi Lucillen roolista Parade-musikaalissa vuonna 2008.Robin Hood returns to BBC One – Lara Pulver as Isabella BBC Press Release 37.3.2007 Hän esiintyi myöhemmin samassa roolissa Los Angelesissa T. R. Knightin vastanäyttelijänä.T.R. Knight Joines Taper Parade Variety 22.6.2009

Pulver on näytellyt elokuvissa Legacy, Language of a Broken Heart ja The Special Relationship. Hän näytteli BBC:n televisiosarjassa Robin Hood vuonna 2009. Pulver esitti keiju Claudinea useissa yhdysvaltalaisen televisiosarjan True Blood jaksoissa vuosina 2010–2011. Tämän jälkeen hän alkoi näytellä brittiläisessä sarjassa Erikoisjoukkue.Dressed to kill: Move over Harry Pearce - a new glamorous MI5 boss is taking over Spooks for its final series Daily Mail 16.9.2011

Pulver esitti Irene Adleria Uusi Sherlock-sarjan toisen tuotantokauden avausjaksossa. Jakson tarina perustui Arthur Conan Doylen novelliin Kuningas ja laulajatar. Jakso herätti kohua Britanniassa Pulverin alastonkohtauksien vuoksi.'Sherlock' nude scenes won't be removed in repeat, says BBC Digital Spy 4.1.2012

Pulver alkoi näytellä historiallisessa sarjassa Da Vinci’s Demons vuonna 2012. Hän esittää sarjassa valtiomies Lorenzo de’ Medicin vaimoa Clarice Orsinia. Vuonna 2014 hän oli mukana James Bond -kirjoistaan tunnetusta Ian Flemingistä kertovassa minisarjassa Fleming: The Man Who Would Be Bond.

Yksityiselämä
Pulver tapasi yhdysvaltalaisen näyttelijä Joshua "Josh" Dallasin vuonna 2003. He menivät naimisiin vuonna 2007.The naked truth about Lara Pulver Independent 30.4.2013 Joulukuussa 2011 Dallas vahvisti radiohaastattelussa parin muuttaneen erilleen.It's elementary! BBC Sherlock Holmes actress Lara Pulver is single after separating from husband Daily Mail 4.1.2012 Liitto päättyi sittemmin avioeroon. Pulver jäi eron jälkeen asumaan Los Angelesiin. 

Filmografia
Elokuvat
 Vuosi Elokuva Rooli Muuta2010 Legacy Diane Shaw  The Special Relationship harjoittelija televisioelokuva 2011 Language of a Broken Heart Violet  2014 Edge of Tomorrow Karen Lord 

Televisiosarjat
 Vuosi Televisiosarja Rooli Muuta 2009 Robin Hood Isabella 8 jaksoa 2010–2011 True Blood Claudine Crane 6 jaksoa 2011 Erikoisjoukkue  Erin Watts 6 jaksoa 2012, 2014 Uusi Sherlock Irene Adler 2 jaksoa 2012– Da Vinci's Demons Clarice Orsini 2012 Skins – liekeissä Victoria 2 jaksoa2014 Fleming: The Man Who Would Be Bond Ann O'Neill 4 jaksoa

Lähteet

Aiheesta muualla




Luokka:Englantilaiset näyttelijät
Luokka:Vuonna 1980 syntyneet
Luokka:Elävät henkilöt